cyanic-selkie/wikianc huggingface dataset:
ISO 3166-2:FO
ISO 3166-2:FO er Færøyenes del av ISO 3166-2, som er del av ISO 3166-standarden utgitt av International Organization for Standardization, som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
Det er for tiden ikke definert noen ISO 3166-2-koder for Færøyene.
Manito
Manito (Bayan ng Manito) er en kommune på Filippinene. Kommunen ligger på øya Luzon, og tilhører provinsen Albay. Folkemengden var på 24,707 innbyggere ved folketellingen i 2015.
Manito er inndelt i 15 barangayer.
Espen Børufsen
Espen Fjone Børufsen (født 4. mars 1988) er en norsk tidligere fotballspiller.
Han er fra bydelen Vågsbygd i Kristiansand. Han har tidligere spilt for Våg, og er midtbane- og angrepsspiller.
Børufsen ble nøye fulgt av, men valgte til slutt som sin nye klubb. Han meldte overgang til Start før. Da Børufsen begynte å spille for Start 2 (rekruttlaget til Start) spilte laget i 3. divisjon. Han spilte svært bra for rekruttlaget i 2005 og 2006, og ble belønnet for sin gode innsats av Stig Inge Bjørnebye med debut for A-laget 15. oktober 2006. Dette var mot Stabæk, en kamp som endte 2-2.
Like etter ble Børufsen offisielt medlem av A-stallen i Start. Dette skjedde 13. desember og var første gang på hele to år at klubben hadde tatt opp spillere fra egen juniorstall. Børufsen har representert Norge på de fleste aldersbestemte nivåer. Da han kom til Start var han fast inventar på G17-landslaget. Han ble etter tatt opp på G19-landslaget, og ble etter den gode våren i  rekruttert til U-landslaget.
Taddeus av Petrozavodsk
Taddeus av Petrozavodsk (russisk: Фаддей Петрозаводский, fødselsår ukjent, død 21. august 1726) er en russisk-ortodoks helgen.
Liv
Byen Petrozavodsk i Karelen ble grunnlagt av Peter den store i 1703, og en jernindustri med ulike fabrikker vokste raskt opp. Det var i denne perioden, i 1706, at Taddeus kom til Petrozavodsk.
Taddeus levde et asketisk liv. Han virket blant arbeiderne og håndverkerne i den raskt voksende bosetningen, og var en åndelig leder. Hans virke spilte en viktig rolle for å styrke de troende i området.
Roy Welensky
Raphael «Roy» Welensky (20. januar 1907 – 5. desember 1991) var en nordrhodesisk politiker og den andre og siste statsministeren i Føderasjonen Rhodesia og Nyasaland.
Han var kommandørridder (KCMG) av Sankt Mikaels og Sankt Georgs orden.
Thyssen
Thyssen er navnet på en tysk industrifamilie og flere selskaper
St. Georg (Hamburg)
St. Georg er en bydel distriktet Mitte i Hamburg. Bydelen har sitt navn fra grunnleggelsen av leprasykehuset grunnlagt på stedet i 1194, opprinnelig oppkalt etter St. Jürgen (senere St. Georg), vernehelgen for de spedalske.
Apollon (andre betydninger)
Apollon kan sikte til:
St. Georg (Hamburg)
Geografi
Bydelen St. Georg begrenses i nordvest av Aussenalster. Denne delen av området inneholder en blanding av offentlige bygninger og mindre, for det meste eldre bolighus. I vest markerer jernbanen og Hamburg Hauptbahnhof grensen mot bydelen Hamburg-Altstadt. I sør og sørøst danner jernbanesporet til Leipzigbanen med få unntak grensen mot bydelene Münzviertel og Borgfelde. Den nordlige grensen mot bydelen Hohenfelde, dannes av sykehusanlegget til St. Georg-hospitalet.
Apollon (andre betydninger)
Personer
Apollon magasin utgitt av Universitetet i Oslo med forkningsjournalistikk om universitetets forskere og prosjekter.
St. Georg (Hamburg)
Kultur
I St. Georg finnes kulturinstitusjoner som teatret (Deutsches Schauspielhaus) og Hamburg museum for kunst og industri (Museum für Kunst und Gewerbe), et av de mest populære statlige museer i Hamburg. I bydelen finnes Hamburgs største moské. Lohmülenpark tilbyr mulighet for rekreasjon.
Andrew Ebbett
Andrew Ebbett (født 2. januar 1983) er en canadisk ishockeyspiller.
St. Georg (Hamburg)
Samferdsel og næringsliv
Som følge av gunstig beliggenhet har flere internasjonale konserner sine hovedkvarterer i bydelen. Bydelen er lett å nå med S-Bahn-, U-bahn- og buss, i tillegg til jernbanestasjonen i nærheten. Bydelen er et meget trafikkert område, og bydelens urbane preg går på bekostning av grønne områder.
Andrew Ebbett
Han representerte Canada under Vinter-OL 2018 i Pyeongchang, hvor han tok bronse.
Universitetet i Zambia
University of Zambia er Zambias største universitet, stiftet i 1966. Univesitetet ligger i Lusaka og har ca 10 000 studenter.
St. Georg (Hamburg)
Samferdsel og næringsliv
Algemeine Krankenhaus St. Georg, Hamburgs eldste sykehus, sysselsetter mer enn 1800 personer.
Norsk Billedvev
Norsk Billedvev A/S var et norsk selskap som eksisterte fra 1959 til 1967, og som ble etablert som følge av et samarbeid mellom Den Norske Husflidsforening og Kunstindustrimuseet i Oslo med Else Halling som daglig leder. Virksomheten ble nedlagt i 1967 og atelieret overført til Stiftelsen Norsk Billedvev. Selve virksomheten ble overført til Husfliden, ledet av Synnøve Thorne.
Blant veverskene i Norsk Billedvev var Randi Bierman, Maria Koppen, Berit Sigmundsøn, Synnøve Thorne og Tove Østby.
Oppgaver
Norsk Billedvevs virksomhet var i stor grad innrettet på monumentaloppgaver basert på tradisjonell norsk grunn. Blant de mange oppgavene som atelieret utførte, var Else Poulssons teppe i bystyresalen «St. Hallvard» i Oslo, kopier av alle de gamle teppene i Kunstindustrimuseet i Oslo, Kåre Jonsborgs tepper «Skipsfarten», «Sagbruket», «Batalje på Lilletorget», «Kjølhalingsplassen», (Oslo rådhus), «Håkon den Vs bryllup på Akershus slott»” (Golå høyfjellshotell), «Fremmed havn», «Musikk i det fri», «Historien», «Geografien» (Haugesund rådhus), «Midtsommerdans» (Den norske Creditbank, Oslo), «Jeg tok min Nystemte», «Overflødighetshornet», (Hotell Norge, Bergen).
Utforsking
Else Halling utforsket i samarbeid med Synnøve Lunde, hvilke plantefarger som var benyttet i de gamle, norske billedteppene. Sammen med Kåre Jonsborg fant de frem til en palett av plantefarger som egnet seg til fargene i billedvev. Jonsborg tilpasset i samarbeid med Else Halling sine farger i sine kartonger til denne paletten.
Schindler (firma)
Schindler (tysk: Schindler Aufzüge AG) er et internasjonalt selskap. Selskapet er verdens største produsent av rulletrapper og nest størst på heiser.
Firmaet ble grunnlagt i Luzern i Sveits i 1874 av ingeniøren Robert Schindler. Det har 43 320 ansatte, og omsatte for over 43 milliarder kroner i året (13 835 mill. CHF i 2007).
Schindlergruppen er aktiv i mer enn 130 land. Produksjonsanleggene ligger i Brasil, Frankrike, Kina, Slovakia, Spania, USA og Østerrike. I Norge drives virksomheten gjennom selskapet Reber Schindler Heis A/S som er eid 100% av Schindlergruppen.
Norge
Reber Schindler Heis A/S er den norske delen av Schindler-konsernet. Det norske selskapet hadde i 2022 om lag 380 ansatte og var det største i denne bransjen i Norge. Hovedkontoret ligger i Vennesla kommune i Agder.
Selskapet ble etablert av brødrene Emil og Alfred Reber i 1945. Siden 1977 har selskapet vært eid 100% av Schindlergruppen.
Arnhild Holstad
Arnhild Holstad (født 14. april 1963) er en norsk politiker (Ap). Hun var ordfører i Namsos kommune fra 2015 til 2021. Hun var også kommunens første kvinnelige ordfører.
Liv og virke
Hun vokste opp i Hareid på Sunnmøre.
Ordelafo Faliero
Ordelafo Faliero de Doni (eller Dodoni) (død 1117 i Zara) var den 34. doge av republikken Venezia. Han var sønn av den 32. doge, Vitale Faliero de 'Doni. Han var medlem av bystyret (minor consiglio), en forsamling hvor medlemmer kom fra de såkalte «pavelige familier», det vil si i oligarkiske Venezia de som hadde statlige funksjoner som dommere, militære ledere, ambassadører og statsoverhoder.
Den fremsynte
Den fremsynte; eller Billeder fra Nordland er en roman fra 1870 av den norske forfatteren Jonas Lie.
Ordelafo Faliero
Hans fornavn, som ellers er ukjent i venetiansk historie, er antatt å ha blitt avledet fra en baklengs staving av venetianske navnet «Faledro».
Arnhild Holstad
Liv og virke
Hun er utdannet cand.mag. med mellomfag i idrett og grunnfag i nordisk fra Norges idrettshøgskole og Universitetet i Trondheim. Hun arbeidet først som kroppsøvingslærer, så som flyktningekonsulent. Hun har også vært au pair og arbeidet på kibbutz i Israel. Deretter gikk hun Journalisthøgskolen i Oslo.
Fra 1991 til 2003 var hun journalist i Namdalsavisa, de siste fire årene som ansvarlig for næringslivsstoffet. Deretter var hun leder for innovasjonsprosjektet ved Olav Duun videregående skole i Namsos.
Einar Selvik
Han startet Wardruna i 2003 sammen med Kristian Eivind Espedal (Gaahl) og Lindy Fay Hella. Bandet spiller musikk basert på tradisjoner fra vikingtiden og Selvik spiller flere selvlagede instrumenter med røtter fra samme periode i tillegg til å være hovedkomponist. Flere av Wardrunas og Selviks sanger er brukt i den irsk-kanadiske TV-serien Vikings. I 2020 fikk han Egil Storbekkens musikkpris, en pris for fremme av interessen for norsk folkemusikk, for sitt «viktige nyskapende og sjangerovergripende arbeid med utgangspunkt i tradisjonelle instrumenter og andre uttrykksformer». Han ble også nominert til Music Norway og Spellemannprisens eksportpris for 2015 og til Edvard-prisen 2022 i åpen klasse for Wardruna-låten «Skugge».
Ordelafo Faliero
I sin regjeringstid som doge gikk Faliero til krig mot ungarerne, som på den tiden ble styrt av kong Koloman. Krigen varte fra 1105 til 1115. Faliero lyktes i å gjenerobre byene Zara og Sebenico på kysten av Adriaterhavet.
Einar Selvik
Han har også vært medlem av band som Bak De Syv Fjell, Jotunspor, Sigfader, Det Hedenske Folk, Dead To This World, Sahg og Mortify.
Ordelafo Faliero
Senere var Faliero engasjert i et korstog til Syria, som omfattet 100 venetianske skip og lyktes i å erobre en del av Akko. Han deltok også i beleiringen av Sidon. Hellige gjenstander fra det syriske klosteret dedikert Kristi Pantokrator ble tatt tilbake til Markuskirken i Venezia.
Arnhild Holstad
Liv og virke
Holstad var oppnevnt som politisk rådgiver for daværende arbeids‑ og inkluderingsminister Bjarne Håkon Hanssen fra 2005 til 2007.
Holstad var informasjonssjef i Statskog fra 2007 til hun ble valgt til ordfører i Namsos i 2015.
Hun har sittet i konsernstyrene for Nord-Trøndelag Elektrisitetsverk (2008–2015) og SpareBank 1 SMN (2010–2018). Hun har også vært nestleder i Statens råd for likestilling av funksjonshemmede (2008–2012).
Ordelafo Faliero
I Venezia etablerte Faliero grunnen til det som til sist skulle bli Arsenale di Venezia, byens skipsverft og depot.
Faliero ble drept i Zara i kamp mot ungarerne.
Compton-spredning
Compton-spredning er innen fysikken en prosess hvor røntgenstråling eller gammastråling blir spredt  av et fritt elektron. Den amerikanske fysiker Arthur Holly Compton viste eksperimentelt i perioden 1921 - 1923 at bølgelengden til den spredte strålingen blir lengre enn bølgelengden til den innkommende strålingen. Den ble også funnet å variere med spredningsvinkelen. Dette fenomenet ble snart omtalt som Compton-effekten. Disse målingene var i klar motstrid med klassisk fysikk hvor denne prosessen kalles Thomson-spredning og gir ingen forandring av bølgelengden.
Arnhild Holstad
Liv og virke
Arnhild Holstad er mor til Jorid Juliussen Nordmelan, som er politisk rådgiver for arbeids- og sosialminister Hadia Tajik.
Compton-spredning
Compton kunne forklare sine observasjoner  ved å anta at strålingen besto av fotoner som Albert Einstein tidligere hadde foreslått. Hvert slikt kvant med lys har energien hvor h er Plancks konstant og ν frekvensen til strålingen. I kollisjonen blir fotonet spredt til siden samtidig som elektronet blir spredt til den motsatte siden. Fotonet taper derfor energi og får lavere frekvens og dermed lengre bølgelengde som Compton kunne beregne ved sin antagelse. Han fant full overensstemmelse med målingene sine. Han hadde dermed vist at elektromagnetisk stråling også kunne beskrives som partikler med en bestemt energi og impuls. Dette var et viktig teoretisk og eksperimentelt skritt i etableringen av kvantemekanikken og Compton ble belønnet med Nobelprisen i fysikk allerede i 1927.
Mer nøyaktige målinger av spredningstverrsnittet for prosessen i de følgende årene ga resultater som ikke stemte med teoretiske beregninger. Etter at den engelske fysiker Paul Dirac hadde funnet sin relativistiske bølgeligning for elektronet i 1928, ble denne benyttet til å på nytt beregne spredningstverrsnittet for Compton-spredning. Allerede i 1929 kom resultatet som kalles Klein-Nishina-tverrsnittet, og den viste seg å gi god overensstemmelse med målingene. På den måten spilte Compton-spredning en viktig rolle i de første årene ved etableringen av moderne kvanteelektrodynamikk.
Den inverse prosessen hvor et foton med lav energi kolliderer med et høyenergetisk elektron slik at det spredte fotonet får høy energi, kalles inverse Compton-spredning og er viktig innen astrofysikken. På den måten kan det for eksempel produseres høyenergetiske fotoner fra sorte hull eller gi forandringer i den kosmiske bakgrunnsstrålingen ved at den påvirkes av høyenergetiske elektroner i galaksehoper.
Den fremsynte
Romanen var Lies debutroman (han hadde utgitt en diktsamling i 1866), og har blitt karakterisert som en «Nordlands-roman», med sterke innslag av landsdelens geografi, næringsliv, myter og sagn.
KONE
KONE er et heis- og rulletrappselskap som ble etablert i Finland i 1910. Selskapet har aktivitet i mer enn 60 land, og har installert 1,2 millioner heiser og rulletrapper. I 1996 lanserte KONE verdens første maskinromsløse heis. Bedriften har flere år på rad blitt rangert blant de 50 mest innovative selskapene i verden av Forbes.
I Norge har selskapet KONE AS i underkant av 230 ansatte fordelt på 21 avdelinger. Hovedkontoret ligger i Oslo.
Den fremsynte
Hovedpersonen David Holst er en handelsmannssønn, preget av arvelig sinnssykdom, melankoli og kjærligheten til Suzanne som ender med hennes død. Handlingen veksler mellom Lofoten og Davids hybel i Christiania.
Queguay
Queguay er ei elv i Paysandú-departementet i det nordvestlige Uruguay. Den er 280 km lang, og har et nedslagsfelt på rundt 7866 km².
Den fremsynte
Eugenia Kielland holdt et radiokåseri om Den fremsynte som hun ga ut i bokform i 1950, i samlingen ''Evige venner. Klassisk litteratur i et nøtteskall''.
Queguay
Queguay er en av Uruguays mest vannkraftrike elver.
Compton-spredning
Compton-effekten
Den innkommende strålingen består av fotoner γ som treffer et elektron e med masse m og antas å ligge i ro. Dette blir slått til siden og betegnes med e' , mens fotonet spredes en vinkel θ til den andre siden og fortsetter som fotonet γ' . Spredningsprosessen er derfor γ + e → γ' + e'. Er bølgelengden til det innkommende fotonet λ, kunne Compton utlede formelen
for bølgelengden for det utgående fotonet ved å bruke bevarelse av energi og impuls. Her er h Plancks konstant og c er lysets hastighet. Størrelsen λC = h/mc = 0,00243 nm er Compton-bølgelengden. Bølgelengden λ'  til det spredte fotonet er derfor blitt større da siste ledd i formelen alltid er positivt. Dette er Compton-effekten. Den skyldes at det spredte elektronet tar bort energi slik at det utgående fotonet får mindre energi og dermed større bølgelengde. Når den innkommende strålingen har lav energi, det vil si for lange bølgelengder λ > λC , er forandringen i bølgelengde neglisjerbar. I den motsatte grensen λ < λC vil den spredte strålingen ha en bølgelengde av samme størrelsesorden som Compton-bølgelengden.
Spredningstverrsnitt
Det spredte fotonet kommer ut i en retning gitt ved vinkelen θ. Formelen til Compton sier ingenting om intensiteten av den spredte strålingen i forskjellige retninger, det vil si som funksjon av denne spredningsvinkelen. Denne intensiteten eller brøkdel av fotoner som blir spredt i en gitt retning, kan uttrykkes ved det differensielle spredningstverrsnittet dσ/dΩ for prosessen. Her er dΩ = 2π sinθdθ det differensielle romvinkelelementet som angir retningen til den spredte strålingen som vil være symmetrisk fordelt rundt retningen til den innkommende strålingen.
Lav energi
Når den innkommende stråling har en bølgelengde λ som er neglisjerbar liten i forhold til Compton-bølgelengden λC , sier man at spredningen foregår ved lav energi. Et innkommende foton vil da ha en energi som er mye mindre enn hc/λC  = mc2  = 511 keV. Elektronet som bevirker spredningen, vil da motta en så liten impuls at det kan antas å bli liggende i ro, mens fotonet blir spredt med uforandret bølgelengde. Spredningsprosessen kan da beskrives ved bruk av klassisk elektrodynamikk. Spredningstverrsnittet ble beregnet for over hundre år siden av J.J.Thomson og prosessen kalles derfor også for Thomson-spredning. Han fant resultatet
hvor r0  er den klassiske radius til elektronet. Spredningsstverrsnittet eller intensiteten av den spredte strålingen er derfor den samme i fremover θ = 0°  som i bakoverretning θ = 180° . Men normalt til den innkommende strålingen θ = 90°  er intensiteten bare halvparten av hva den er i fremoverretningen. I alle retninger er den spredte intensiteten den samme uavhengig av bølgelengden til strålingen.
Dette sier noe om hvor stor del av den innkommende strålingen som er blitt spredt til siden og bestemmer dermed også intensiteten til strålingen som fortsetter rett frem uten å være spredt.
Høy energi
Når energien E = hν til fotonene i den innkommende strålingen er større enn 0,511 MeV, gjelder ikke Thomsons formel lenger. Da vil bølgelengden til den spredte strålingen bli forandret og gitt ved Comptons formel. Elektronet som forårsaker spredningen, må beskrives ved den relativistiske Dirac-ligningen og gir opphav til et nytt spredningstverrsnitt
hvor E' = hν'  er energien til det spredte fotonet. Dette resultatet kalles Klein-Nishina-formelen og ble funnet allerede i 1929. Ved lave energier er E' = E og tverrsnittet går over til resultatet for Thomson-spredning.
Det totale spredningstverrsnittet er igjen gitt ved integralet over alle spredningsvinkler og viser at det avtar med økende energi E .
Regner man litt mer nøyaktig, vil man finne at for E < mc2 avtar det som
For mye høyere energier E > mc2 avtar det derimot mye raskere som
Denne variasjonen med energien til den innkommende strålingen ble i løpet av få år senere verifisert ved målinger utført først av den østerrikske fysiker Lise Meitner og hennes gruppe.
Ved observasjon av elektronet som blir slått til siden, kan man også måle sannsynligheten dσ/dT for at dette skal skje hvor T = E - E'  er den kinetiske energien for dette elektronet. Nå er dΩ/dT = - 2π d cosθ/dT hvor cosθ = 1 - mc2(1/E' - 1/E) fra Comptons formel uttrykt ved energier i stedet for ved bølgelengder. Derfor er d cosθ/dT = mc2/E' 2 og dermed blir
Det differensielle tverrsnittet dσ/dT får derved et maksimum i nærheten av T ≈ E . Dette er kalt for Compton-kanten og stemmer med målinger.
Andre slaget ved Isonzo
Andre slaget ved Isonzo ble utkjempet mellom Italia og Østerrike-Ungarn mellom 18. juli og 3. august 1915 på Italiafronten under første verdenskrig. Dette var det andre av tilsammen tolv slag ved Isonzo.
Etter nederlaget i det første slaget to uker tidligere, ønsket den italienske øverstkommanderende Luigi Cadorna å gjøre et nytt forsøk, denne gangen med tyngre artilleristøtte.
Cadornas taktikk var enkel og krevende, etter et kraftig artilleribombardement skulle hans styrker rykke fram på bred front mot de østerrikske skyttergravene for å innta dem etter å ha forsert piggtrådsperringene. Det utilstrekkelige italienske utstyret opphevete imidlertid det italienske tallmessige overtaket.
Over Kras-platået var det en rekke mann-mot-mann kamper, med bruk av bajonetter, sverd, kniver og forskjellige typer skrapmetall og avfall medførte store tap på begge sider.
I natten stillhet
«I nattens stillhet» er en roman av Margit Sandemo fra 1998. Originalens tittel var «I nattens tystnad». Boken handler om Irina som er knust etter sin skilsmisse med Arnt, og sliter med sorg og dårlig selvfølelse, og mister evnen til å sove om natten. For å være til nytte, setter hun inn en annonse i den lokale avisen, og tilbyr seg å prate anonymt på telefonen med andre mennesker som ikke for sove om natta, og som trenger noen å betro seg til. Irina kommer dessverre i kontakt med en brutal massemorder og, som forveksler Irina med den kvinnelige legen som i sin tid fikk ham sperret inne på psykiatrisk sykehus, og han klarer etterhvert å oppspore Irinas adresse. Men Irina hjelper også folk fra å begå selvmord, hindrer innbrudd, og dette fører til at hun kommer i kontaktmed politimannen Patrik Westling. Romanen ble og innlemmet som bok nr. 40 i serien «Margit Sandemos beste føljetonger».
Andre slaget ved Isonzo
25. juli okkuperte de italienske styrkene Cappuccio-skogen sør for San Michele-fjellet som ikke er særlig høyt, men ga kontroll over det østerrikske brohodet sør for Gorizia. Gjennom et desperat motangrep fra østerrikske styrker greide de å gjenerobre fjellet.
I den nordlige sektoren, i De julianske alpene, lyktes det italienerne å innta Monte Rosso (Batognica) over Kobarid, noe som senere skulle vise seg viktig i de senere slagene.
Slaget døde ut av seg sev etter som styrkene gikk tom for ammunisjon. Tapene for de tre ukene var svært høye på begge sider.
Svalbard Samfunnsdrift
Fra 1993 ble SSD et fristilt selskap eiet av Næringsdepartementet. I 2002 ble eierskapet overført til Longyearbyen lokalstyre. Virksomheten selskapet hadde drevet ble videreført av lokalstyret.
Kompakt objekt
Kompakt objekt refererer innen astronomien til det samme som kompakt stjerne og viser til samlingen hvite dverger, nøytronstjerner, visse andre eksotiske stjerner og det antatte sorte hullet. Disse objektene er alle svært små i forhold til sin masse. Uttrykket kompakt objekt eller kompakt stjerne benyttes ofte når objektenes sanne natur ikke er kjent, men vitenskapelige bevis peker mot at det er svært massivt og har liten radius.
Et kompakt objekt som ikke er et sort hull blir også kalt degenerert eller degenerert stjerne.
Kompakte objekt er resultatet av gravitasjonskollaps og de utgjør stjerneutviklingens sluttstadie. Også disse sjernene stråler, men mindre og midre ettersom de kjøles og mister energi. Ettersom de ikke krever høy temperatur for å opprettholde sitt indre trykk, kan man se at de varer i evigheter.
Her tilhører også objekter og fenomener som eksempelvis
Mason Raymond
Mason Raymond (født 17. september 1985 i Calgary) er en canadisk ishockeyspiller.
Han representerte Canada under Vinter-OL 2018 i Pyeongchang, hvor han tok bronse.
Litomeces
Litomeces er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, lange, tynne og langbeinte, mørke, grønnlig metallisk fargede trebukker. Antennene er lengre enn kroppen. Pronotum har rundede sider uten tenner.
Utbredelse
Slekten er utbredt i sentrale deler av Afrika.
Baldwin Wallace University
Baldwin Wallace University  er et privat, kristent universitet i Berea i delstaten Ohio, USA. Det ble opprettet i 1845.
Ved universitetet var det 4,365 studenter og 382 vitenskapelig ansatte i 2006, og samme året var skolepengene US$ 21,236. Studiene gis opp til mastergradsnivå.
Milaor
Milaor (Bayan ng Milaor) er en kommune på Filippinene. Kommunen ligger på øya Luzon, og tilhører provinsen Camarines Sur. Kommunen hadde 31,150 innbyggere i 2015.
Barangayer
Milaor er inndelt i 20 barangayer.
Stjernesystem
Et stjernesystem er et lite antall stjerner som kretser rundt hverandre, bundet av gravitasjonskrefter. Et stort antall stjerner bundet av gravitasjon kalles generelt en stjernehop eller galakse, men stort sett er de også stjernesystemer. Stjernesystemet kan også brukes for å vise til et system med en eneste stjerne sammen med et planetsystem av kretsende mindre himmellegemer.
Ferjesambandet Kjelkenes–Smørhamn
Kjelkenes–Smørhamn var et ferjesamband mellom Smørhamn og Kjelkenes i Bremanger kommune i Sogn og Fjordane.
Ferjesambandet var en del av fylkesveg 616 og ble erstattet da Bortnetunnelen i Bremangersambandet åpnet i mai 2013. Sambandet ble i årene frem til nedleggelsen trafikkert av MF «Førdefjord».
Aromiella
Aromiella er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Ganske store, nokså robuste, langbeinte, ensfarget grønnlig metallisk fargede trebukker. Antennene er omtrent så lange som kroppen, sagtakkede. Pronotum er avrundet sekskantet sett ovenfra. Dekkvingene er noe avsmalnende bakover. Beina er slanke.
Utbredelse
Slekten er utbredt i Assam, Laos og det sørlige Kina.
Skål (gest)
Skål er en oppfordring til å drikke. «Skål» betyr på mange språk «god helse» og «sunnhet»
I andre land
I mange kulturer er det å utrope en skål en vanlig forekomst og i noen tilfeller et brudd på etikette å ikke gjøre det. Det generelle temaet er «lykke til» eller «god helse». Under formelle måltider er det i noen av samveldelandene kutyme å utbringe den første skålen som en lojalitetsskål (Loyal Toast) til «dronningen». Denne kan bli tilpasset i andre land slik at man gir en tilsvarende skål til det passende statsoverhode.
Islands president
Presidenten på Island (Islandsk: Forseti Íslands) er Islands folkevalgte statsoverhode. Presidenten velges ved direkte valg for en periode på fire år av voksne personer med stemmerett, og har begrenset makt. Islands grunnlov setter ingen øvre grense på antall perioder presidenten er tillatt å inneha embedet. Presidenten er ikke regjeringssjef. Dette embedet innehas av Islands statsminister. Island har hatt fem presidenter siden landet ble uavhengig av Danmark den 17. juni 1944.
Grunnloven sier at når presidenten ikke kan utføre sine plikter, grunnet utenlandsreise eller sykdom, skal statsministeren, presidenten i Alltinget og presidenten i Islands høyesterett kollektivt overta embedet. Islands presidenten innehar tittelen stormester av Den islandske falkeorden.
Presidentboligen befinner seg i Bessastaðir i Álftanes, i nærheten av hovedstaden Reykjavík.
Mosseelva
De massive pilarene i broen over Mossefossen prydes av relieffer modellert av Asbjørg Borgfelt. På den ene pilaren sees en tømmerfløter, og på den andre en pike med et kornnek. De to figurene symboliserer at elven fraktet tømmer til sagbrukene og korn til møllene som lå langs elva.
Reaktiv artritt
Reaktiv artritt (Reiters syndrom, Morbus Reiter) er en lidelse der pasientene kan ha plager fra både øyne, ledd og urinrør. Det er en steril leddbetennelse som utvikler seg etter en infeksjon. Utløsende infeksjon starter som oftest i tarm, urinveier eller hals. Reaktive artritter kalles fra gammelt av oftest for Morbus Reiter og forbindes spesielt med leddbetennelse, øyebetennelse og urinrørskatarr. Tilstanden utløses av at immunforsvaret trigges. De mest vanlige utløserne er bakterier som klamydia, kampylobakter, og liknende, men også stress og fysisk belastning kan utløse tilstanden.
Neolucanus delicatus
Neolucanus delicatus er en bille som hører til familien hjortebiller (Lucanidae) i gruppen skarabider (Scarabaeoidea).
Utseende
En stor (34-51 millimeter), avlang, blank, svart hjortebille, dekkvingene ofte gulbrune på sidene. Hannens kjever er forholdsvis lange, omtrent dobbelt så lange som hodet, slanke og krumme med en kam av fine tenner i spissen. Pronotum er avrundet, stort og bredt, lite innsnevret bakerst. Dekkvingene er nokså jevnbrede, litt innsunkne på sidene foran, vanligvis gulbrune med en litt diffus, kileformet svart tegning i midten. Beina er svarte. Hunnen ligner hannen bortsett fra at kjevene ikke er like forstørrede, kroppsformen er litt bredere. Det finnes også en helsvart form.
Utbredelse
Arten er utbredt i sentrale deler av Vietnam.
Wilhelm Trygg
Konrad Wilhelm Trygg (født 14. juli 1918, død 30. april 1989) var en norsk toppsyklist med flere norske rekorder på lengre strekninger. Han var bror av elitesyklisten Gunnar Trygg, kom fra Magnor og ble medlem i den konservative Oslo Sportsforening 1932, meldte overgang til arbeiderklubben IF Frøy 1933, så til det nystartede Lørenskog CK i 1957. Hans deltakelse som reserve i sykling under Sommer-OL 1948 var klar, inntil en punktering i siste testritt over 170 km ga plassen til Per Thorkildsen.
Brasil under Sommer-OL 2000
Brasil under Sommer-OL 2000. 198 sportsutøvere, 106 menn og 92 kvinner fra Brasil deltok i tjueen grener under Sommer-OL 2000 i Sydney. Brasil kom på 52.-plass med seks sølv- og seks bronsemedaljer. Sandvolleyballspilleren Sandra Pires var Brasils flaggbærer under åpningsseremonien.
Wilhelm Trygg
Forøvrig var han klinker og jobbet ved Nylands mekaniske verksted fra 1933 frem til det ble nedlagt i 1985. Trygg var etter oppsigelsen gjest hos sjefen Fred. Olsen i Lørdagsbilaget og fikk ny dyr sykkel av Knut Knudsen (NRK, mars 1985).
Kurnool
Kurnool er en by i distriktet Kurnool i delstaten Andhra Pradesh i India. Den ligger om lag 212 km sør for delstatshovedstaden Hyderabad og er innfallsport til regionen Rayalaseema. Byen er sete for distriktsadministrasjonen i distriktet Kurnool. I folketellingen av 2011 hadde byen 424,920 innbyggere.
Referanser
کرنول કુર્નૂલ Kurnool Kurnool कुर्नूल
Germanske-SS Norge
Formål
Germanske-SS Norge skulle være en ideologisk og kulturell organisasjon, som ifølge vedtektene skulle fungere som et «bindeledd mellom de germanske folk og lede oppbyggingen av det Storgermanske sambandet». Særlig Lie og Riisnæs håpet at Germanske SS Norge skulle overta nøkkelstillinger i samfunnet ved tysk seier i verdenskrigen og en overføring av makten til Vidkun Quisling og NS.
Internt på den norske nasjonalsosialistiske siden opplevet mange at Germanske SS Norge var for tyskvennlig på bekostning av Nasjonal Samling, noe som nok bygger på den pangermanske tenkningen Germanske SS Norge var basert på. Sentralt stod de rasemessige forstillingene om å kjempe for de pangermanske idéene i den nasjonalsosialistiske ideologien. Slik fremstod organisasjonen som et alternativt miljø til Nasjonal Samling, noe som passet de NS-kritiske nasjonalsosialistiske miljøene godt, hvor en fant blant andre både justisminister Sverre Riisnæs og Hans S. Jacobsen, som en tid var redaktør for Germanske SS Norges tidsskrift Germaneren. Etter saken mot Gunnar Eilifsen ble imidlertid organisasjonen knyttet nærmere det offisielle maktapparatet.
Den pangermanske tanken hadde en viss medvind i de nasjonalsosialistiske miljøene i Norge, men etter det tyske nederlaget i slaget om Stalingrad og de senere tyske tilbakeslagene, svekket pangermanismen innen Nasjonal Samling. De pangermanske miljøene, blant annet i kretsene rundt GSSN og tidsskriftet Ragnarok ble i stedet en tydeligere nasjonalsosialistisk opposisjon til Quisling og Nasjonal Samling.
GSSN ble delvis kompromittert i 1944, da det kom fram at det var planer om å fjerne NS fra ledelsen og lage en «ny» ledelse med medlemmer fra GSSN og Norsk-Tysk Selskap. Etter dette ble store deler av ledelsen skiftet ut med mer Quislinglojale medlemmer.
Deltakere
Alle fra det tidligere ganske mislykkede Norges SS ble automatisk overført til den nye enheten. I opptakskriteriene til Germanske SS Norge ble det blant annet stillet rasemessige krav, og krav om enten medlemskap i Nasjonal Samling eller tidligere ett års tjenestegjøring i Waffen-SS. Etter innmelding ble medlemmene sendt til Kongsvinger festning for et fire ukers kurs med blant annet indoktrinering i politikk og ideologi. Høsten 1942 marsjerte de første avdelingene fra Germanske SS Norge i bygatene, med en rekke tidligere frontkjempere i rekkene.
26. november 1942 avga GSSN 30 mann til arrestasjonen av jøder i Oslo. Jødene ble under aksjonen brakt direkte til utstikker I i Oslo havn, der skipet DS Donau lå klart. Til sammen 532 jøder ble deportert med skipet Donau til Tyskland og Auschwitz. Bare 8 av de deporterte overlevde.
I kurset inngikk elleve obligatoriske foredrag, som «Jødedommen», «Frimureriet som jødedommens redskap» og «De naturvitenskapelige forutsetninger for den nasjonalsosialistiske verdensanskuelse». Fra førstnevnte siteres: «Da slo Führeren seieren ut av hånden på dem og skjøv til side folkets forfører. Tallrike av de verste jødene ble sperret inne og tvunget til å arbeide i konsentrasjonsleire.»
Ledelse
Redaktør for organisasjonens avis Germaneren var først Egil Holst Torkildsen, de siste krigsmånedene hadde Per Pedersen Tjøstland dette vervet. Hans S. Jacobsen fungerte en tid som redaktør i forbindelse med oppstarten.
Kiira Korpi
Kiira Linda Katriina Korpi (født 26. september 1988) er en finsk kunstløper. Hun har tre EM-medaljer (bronse i 2007 og 2011, sølv i 2012), har vunnet to Grand Prix -konkurranser (Trophée Eric Bompard 2010 og Rostelecom Cup 2012) og er fem ganger finsk mester (2009, 2011–2013, 2015). Hun avsluttet konkurransekarrieren sin i august 2015.
Carl Gustav Hempel
Liv
Hempel studerte filosofi, fysikk og matematikk ved universitetene i Göttungen og Heidelberg før han kom til universitet i Berlin i 1925 der han tok en doktorgrad i filosofi i 1934. Der ble han overbevist om at sybolsk logikk var nøkkelen til mange filosofiske problemer. I 1929 tilbrakte han høstsemesteret i Wien og studerte logisk positivisme og møtte medlemmer av "Wienerkretsen", blant annet Rudolf Carnap.
Hempel støttet ikke Nazi-regimet, hadde en kone, Eva, med "jødisk blod" og i 1934 flyttet han til Brussels der han møtte Paul Oppenheim, og sammen skrev de flere artikler. I 1937 ble Hempel, hjulpet av Carnap, invitert til universitetet i Chicago, og i 1939 flyttet han til USA. Han underviste ved New York City College (1939-40) og Queens College (1940-1948). I perioden publiserte han flere artikler om vitenskapsfilosofi, flere sammen med Oppenheim.
Fra 1948 til 1955 foreleste han ved Yale før han dro til Princeton. I 1973 ble han pensjonert fra Princeton, men fortsatte å publisere artikler om vitenskapens natur og rasjonalitet. I 1989 gav universitetet navnet "Carl G. Hempel Lectures" til sine serier med åpne forelesninger om filosofi.
Hempel har en gate, "Carl-Gustav-Hempel-Straße", oppkalt etter seg i fødebyen Oranienburg.
Hempel døde i 1997, 92 år gammel.
Arbeid
Hempel hadde stor respekt for Carnap og den logiske positivismen, men distanserte seg fra den og kalte seg selv "logisk empirist". Wienerkretsen var opptatt av å skille ekte vitenskapelige spørsmål fra pseudo-spørsmål som ikke kunne besvares. Setninger kan være analytiske i forhold til språkets rammeverk 'L' når de er sanne i seg selv. "Ungkarer er ugifte" kan ikke være usann, siden en ungkar per definisjon er ugift. Setningen sier ikke noe om verden, men gjenspeiler en syntaktisk og semantisk sannhet. En setning er syntetisk hvis den hevder noe om verden. Sannheten i 'L' følger av verdens egenskaper og historie. Logisk positivisme mener at alle slike krav om verden må vurderes på bakgrunn av erfaring, a posteriori. Viten som kan fastslås uten empiri kan fastsettes a priori.
Logisk positivisme hevder at all a priori-kunnskap er analytisk, og all a posteriori-kunnskap er syntetisk. Å mene at påstander om verden ikke kan fremsettes a priori kjennetegner empirisme, mens å mene at den er mulig er rasjonalisme.
Hempel mente matematikk, med unntak av geometri, var et eksempel på analytisk a priori-kunnskap. Han mente at alle matematiske konsepter kan defineres ved logiske konsepter, og at alle matematiske teoremer kan utledes fra logiske sannheter. Vitenskapelige forklaringer kan reduseres til en konsekvens av den logiske sammenhengen mellom hypoteser.
En slik metode var ikke vanlig blant logiske positivister. Fundamentale teorier, mente Hempel og Oppenheim, er en teori der målbarheten ikke kan fjernes, og som ikke har individuelle begrensninger. En generalisering som er en logisk konsekvens av teorien er en avledet teori. Newtons lover er sanne for alle legemer til alle tider, mens Keplers lover om planetens bevegelser har individuelle begrensninger og gjelder kun for Sola og dens planeter. Hempel mente at naturlover ikke var verktøy for å gjøre forutsigelser, men var selvstendige beskrivelser av verden.
Arturo de Córdova
Arturo de Córdova (født Arturo García Rodríguez 8. mai 1908 i Mérida (Yucatán), død 3. november 1973) var en meksikansk skuespiller.
Carl Gustav Hempel
Ravneparadokset
Hempels mest kjente paradoks, paradokset om bekreftelse, eller "ravne paradokset", kom i Studies in the Logic of Confirmation i 1945. Paradokset vises med hypotesen:
Det er ekvivalent med :
Hvis det første er sant må det andre være sant, og dersom den ene er feil må den andre være feil. (En gul ravn motbeviser begge.)
En observasjon kan være: Denne observasjonen styrker hypotesen om at alle ravner er svarte. En observasjon annen kan være: Denne observasjonen styrker hypotesen om at hvis noe ikke er svart er det ikke en ravn.
Dette impliserer at informasjon om sko styrker hypotesen om at alle ravner er svarte - noe som oppleves paradoksalt.
Hempel mente at det paradoksale skyltes at observasjoner av ikke-ravner også kan bekrefte alternative hypoteser som "Alle ravner er blå", og at det ikke finnes nøytrale data. Siden antallet ikke-ravner er mye større enn antall ravner vil hvite sko i mindre grad bekrefte hypotesen enn observasjon av en svart ravn. Hempel mente også at selv om alle ravner observert før et tidspunkt 't' er sorte, så kan alle observert etter 't' være hvite. Det forutsetter at alle ravner som ikke er observert før 't' er hvite - og burde avkrefte hypotesen om svarte ravner, ikke brukes til å bekrefte den. At alle ravner observert i fortiden var svarte er derfor ikke bevis for verken det ene eller det andre.
Hempels dilemma
"Hempels dilemma" er en problemstilling Hempel lanserte i 1969. Naturalismen hevder at alle fenomener har en naturlig forklaring, og forklaringene kan deles i mindre biter som forklares hver for seg, for til slutt å ende opp forklart av fysiske lover.
På den ene siden kan vi definere det fysiske til det som kan forklares av fysiske teorier. Det som ikke kan forklares anses som å ligge utenfor området til fysikken.
På den andre siden, dersom vi hadde en ideell fysisk teori som forklarte alt, er det en idé vi ennå ikke vet noe om. Ideen om at alt kan forklares fysisk er derfor helt ubegrunnet.
Carlo Beenakker har forsøkt å løse dilemmaet ved å hevde at grensen mellom fysikk og metafysikk er grensen mellom det vi kan og ikke kan regne ut i universets levetid.
Dilemmaet er filosofisk viktig fordi bevissthet og vilje er vanskelige å tilnærme seg via fysikk, mens mange som arbeider med filosofi, psykologi eller hjerneforskning ofte har en stor tiltro til fysikkens forklaringer.
Volokolamsk
Volokolamsk (russisk: Волокола́мск) er en by i Moskva oblast i Russland. Den ligger ved elva Gorodenka, ikke langt fra samløpet med Lama, 129 km nordvest for Moskva. Innbyggertall: 16 700 (2003 est.), 16 656 (folketelling 2002), 18 226 (folketelling 1989).
Volokolamsk ble først nevnt i Voskresensk-krøniken under året 1135. Byen ble bygget av handelsmenn fra Novgorod ved et fem kilometer langt volok (russisk: волок, et sted hvor båter kan dras over land mellom to elver), på en vannvei fra Novgorod til Moskva og Rjazan. Herav kommer også navnet Volokolamsk (Volok ved Lama = Volokolamsk). Byen forble Republikken Novgorods sørligste enklave til 1398.
I 1178 ble Volokolamsk brent av Vsevolod, som la byen til Vladimir-Suzdals land. Hans sønn Jaroslav II tilbakeførte den til Novgorod i 1231. Etter den mongolske invasjonen av Russland ble byen delt i to, en til Novgorod og den andre til storhertugen av Vladimir. Fyrstedømmet Tver forsøkte å ta byen i 1273 men mislyktes.
Ivan Kalita presenterte sin del av byen til bojaren Rodion Nestorovitsj, som straks fravristet Novgorod den andre delen. I 1345 ga Simeon den stolte Volkolamsk til sin svigerfar, en av Smolensks fyrster. Mens byen var under Smolensk motstod den en tre måneder lang beleiring av Algirdas i 1371. Vladimir den modige beseiret Tokhtamysj nær Volokolamsk i 1383. Like etter havnet byen igjen på Novgorods hender.
I 1398 innlemmet Vasilij I endelig Volokolamsk i Storfyrstedømmet Moskva. Etter å ha mistet Hansehandelen og forbindelsen til Novgorod gikk byen tilbake, og ble ikke nevnt i noen kilder på det neste halve århundret. Det var i 1462, da Volokolamsk ble gitt av Ivan III til sin yngre bror, at byen ble sete for et fullskala apanasje-fyrstedømme. Dens første prins lot bygge den enkuplede Gjenoppstandelseskatedralen i kalkstein, som ennå står. En annen av prinsene, Andrej Volotskij bygde den tre-kuplede katedralen i Vjazmistsjiklosteret (1535) som det viktigste monumentet fra sitt styre.
I 1613 motsto Volokolamsk en beleiring fra Sigismund III Vasa, en hendelse som førte til at byens befestninger ble representert på byvåpenet. Innen den tid var Volokolamsk primært assosiert med Josef-Volokolamskklosteret, som ligger 17 km nordøst for byen.
Minota
Minota er en slekt av biller som tilhører familiegruppen bladbiller (Chrysomelidae).
Utseende
Ganske små (ca. 2,5 millimeter), brede og høyt hvelvede, ovale, blanke, mørke jordlopper med metallglans. Antenner og bein er gjerne røde.
Levevis
Både larvene og de voksne (imago) billene lever på planter, i lyngfamilien, kjempefamilien og Aspidiaceae.
Utbredelse
Slekten er utbredt i den palearktiske sone, Nord-Amerika og Sørøst-Asia.
Øvre Forra naturreservat
Øvre Forra naturreservat er et naturreservat i Meråker, Verdal, Levanger og Stjørdal kommune, Trøndelag. Naturreservatet ligger ved utløpet av sjøen Feren inn i elva Forra, og har ramsarstatus, på grunn av sin betydning for trekkfugler.
Reservatet ble opprettet i 1990 for å verne et stort myrlandskap med rik flora og fauna, bortimot urørt av tekniske inngrep. Ifølge direktoratet for naturforvaltning er arealet 102538 dekar, mens arealet ifølge forskriften er på cirka 108 kvadratkilometer.
Rune Fritz Nicolaisen
Rune Fritz Nicolaisen (1958-2022) var en norsk akademiker med magistergrad i filosofi som i en årrekke jobbet som universitetslektor i filosofi ved Universitetet i Bergen. Han var en av de fem som startet Agora. Journal for metafysisk spekulasjon og var i åtte år medredaktør i tidsskriftet.
Nicolaisen underviste i mange år til Examen philosophicum både ved Universitetet i Oslo, Nansenskolen og Friundervisningen.
Han har skrevet Å være underveis, Introduksjon til Heideggers filosofi (Universitetsforlaget 2003). Boken ble oversatt til dansk i 2007 (Klim forlag), og er den eneste innføringen i Heideggers filosofi på norsk og dansk som tar for seg hele Heideggers forfatterskap. Sammen med Torstein Tollefsen og Henrik Syse var han også medforfatter til læreboken Tenkere og Ideer (Gyldendal 1997).
1990-92 var Nicolaisen tysk statsstipendiat (Deutscher Achademisher Austausch Dienst, DAAD) ved Albert-Ludwigs-Universität i Freiburg.
Levanger videregående skole
Levanger videregående skole er en fylkeskommunal videregående skole i Levanger kommune i Trøndelag. Skolen har rundt 1 000 elever, hvorav 200 tar voksenopplæring, og 190 ansatte.
Historie
Skolen har sin opprinnelse i byens borgerskole, etablert i 1851, og oppstod som Levanger offentlige høiere almenskole, senere Levanger gymnas. I 1970-årene ble betegnelsen «videregående skole» innført. Den 1. august 1997 ble Levanger videregående skole (allmenne fag), Frol videregående skole (yrkesfag) og Levanger tekniske fagskole slått sammen til dagens Levanger videregående skole. Den 1. august 2002 ble Staup gartnerskole også innlemmet. Levanger videregående skole tok i bruk Levanger lærerhøgskoles tidligere lokaler i Kirkegata 1 høsten 2000, og høsten 2005 tok man også i bruk det tilknyttede nybygget.
Utdannelsesprogrammer
Utdannelsesprogrammer i skoleåret 2011/2012:
Animal Crossing: New Horizons
Animal Crossing: New Horizons er et livssimulatorspill utviklet og utgitt av Nintendo til Nintendo Switch. Det er det femte hovedspillet i Animal Crossing-serien og ble utgitt internasjonalt den 20. mars 2020. Spilleren kontrollerer en tilpasset menneskelig karakter som flytter til en øde øy etter å ha kjøpt en flyttepakke av vaskebjørnen Tom Nook. Som i de andre Animal Crossing-spillene, forløper New Horizons i sanntid ved å følge den innebygde klokken i Nintendo Switch-konsollen. Spilleren kan utforske øya, samle inn ressurser og bruke dem til å lage verktøy og annet håndverk, fange insekter og fisk, samt utvikle øya til et samfunn for de antropomorfe dyrene som bosetter seg der.
New Horizons har vært en påfallende kommersiell suksess, med over 37 millioner solgte kopier siden utgivelsen i 2020. Det har satt flere salgsrekorder, blant annet som spillet til å raskest selge seks millioner kopier i Japan. Suksessen til spillet er delvis tilskrevet at det ble utgitt under COVID-19-pandemien, da en betydelig andel av befolkningen i flere land var hjemmeværende.
Spillet fikk positiv mottakelse fra kritikere, og vant flere utmerkelser, blant annet «årets spill» under Japan Game Awards i 2020 og «beste familiespill» under The Game Awards 2020.
Eric O’Dell
Eric O'Dell (født 21. juni 1990) er en canadisk ishockeyspiller.
Animal Crossing: New Horizons
Handling
Spilleren får tilgang til naturressurser som frukt og tre, som kan samles og brukes for å produsere en rekke gjenstander og møbler kjent som D.I.Y-laging. Ved siden av dette kan spilleren fange dyr og fiske, plante og dyrke forskjellige trær og blomster, og til slutt bli gitt muligheten til å endre terrenget på øya direkte. Øya gir åpen plass til å plassere gjenstander, og dekorere, som spilleren selv ønsker. Spilleren kan også invitere andre landsbyboere til øya. I begynnelsen av spillet starter man med to tilfeldige, antropomorfe landsbyboere - som skal bo ved siden av spilleren, og kan samhandles med og bygge relasjoner.
Når spilleren har gjort tilstrekkelig fremgang i spillet, får området større frihet til å utvide seg som landsby. Andre butikk-eiere kan også besøke og bosette seg permanent på øya. Blant dem er museum-direktør Blathers som skal vise frem forskjellige skapninger som etter hvert blir fanget av spilleren. Etter hvert som området utvides får landsbyen deres eget rådhus, andre bygninger, og landsbyboere som kan befolke samfunnet. Gamle telt og butikker vokser frem til en mer permanent struktur, som fremdeles kan flyttes hvis spilleren ønsker det. Derfra får øya en stjerne-rangering, og denne rangeringen kan øke etter hvert som området vokser videre.
Eric O’Dell
Han representerte Canada under Vinter-OL 2018 i Pyeongchang, hvor han tok bronse.
Fiskartorget
Fiskartorget (fisketorget eller Fiskestrand) var på slutten av middelalderen, Stockholms største torg. Fiskartorget lå mellom Diana-kvartalet, Brunnsgränd og Nygränd. Plassen var et livlig senter for omsetning av produkter fra Stockholms skjærgård. Etter en brann i 1525 ble området bebygget og plassen forsvant.